Noticia placiti quam habuit domnus Artaldus decanus cum quodam milite, nomine Walterio Vaslet, qui calumpniabat quosdam incolas in villa Tolon, videlicet Hugonem Ratbal, fratresque ejus et heredes. Tandem, decreto judicum vel militum, devenit Hugo Ratbal supradictus in dominium sancti, aliusque frater nomine Girbertus Medius; alii vero heredes nondum sunt divisi, sed tres partes sunt ad sanctum, quarta Walterii. Hoc placitum est actum in castro Hychiun, in curia domni Gaufredi de Setmur; judices fuerunt Wido de Colchis, Antelmus de Faltrieris, Girardus Uriols, Gaufredus Stagni, Seguinus Rungifers. Confirmatio hujus placiti facta est in villa Bas; testes sunt Walterius Ansel, Gaufredus Stagni, Rotbertus Marischal, Constancius presbiter, Durannus præpositus. Qui bene tenuerit habebit benedictionem, qui removerit maledictus erit.